ક્રૂડ ઓઈલના ભાવમાં વધારો થવાથી પેટ્રોલ અને ડીઝલના ભાવો પણ આસમાને પહોંચ્યા છે. ક્રૂડ ઓઈત ગત સપ્તાહે 80 ડોલર પ્રતિ બેરલના સ્તર પર પહોંચ્યા બાદ હવે 75 ડોલર પર આવી ગયું છે. આના કારણે આવનારા સમયમાં પેટ્રોલ અને ડીઝલના ભાવો ઘટશે તેવી શક્યતાઓ છે. પેટ્રોલ દિલ્હીમાં 78.27 રૂપીયા પ્રતિ લીટર અને મુંબઈમાં 86.08 રૂપીયા પ્રતિ લીટર રહ્યું છે, તો ડીઝલ દિલ્હીમાં 69.17 પ્રતિ લીટર અને મુંબઈમાં 73.64 રૂપીયા પ્રતિ લીટર રહ્યું છે. ક્રૂડના ભાવોમાં વધારાની સીધી અસર કન્ઝ્યુમર સ્ટેપલ્સ પર પડે છે કારણકે બોટલ અને ટ્યૂબ સહિત પેકેજિંગ મટીરિયલ બનાવવા માટે પેટ્રોલિયમ સાથે જોડાયેલા ઉત્પાદનોનો ઉપયોગ થાય છે.